Document ID: 32001R2589

Uredba Komisije (ES) št. 2589/2001
z dne 27. decembra 2001
o spremembi Uredbe (EGS) št. 94/92 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 2491/2001 [2], in zlasti člena 11(1) Uredbe,
ob upoštevanju naslednjega:
(1) Seznam tretjih držav, iz katerih morajo izvirati nekateri kmetijski proizvodi, da se lahko tržijo v Skupnosti, predviden v členu 11(1) Uredbe (EGS) št. 2092/91, je naveden v Prilogi k Uredbi Komisije (EGS) št. 94/92 [3], kakor je bila nazadnje spremenjena z Uredbo (ES) št. 349/2001 [4]. Ta seznam je bil pripravljen v skladu s členom 11(2) Uredbe (EGS) št. 2092/91.
(2) Češka republika je Komisijo zaprosila za razširitev seznama skupin proizvodov, vključenih na seznam v členu 11(1) Uredbe (EGS) št. 2092/91, s čimer bi vključili tudi živino in živalske proizvode. V skladu s členom 2(2) Uredbe (EGS) št. 94/92 je predložila zahtevane informacije.
(3) Preučitev informacij in razprava z organi oblasti Češke republike, ki je sledila, sta pripeljali do ugotovitve, da so v tej državi pravila o reji in kontrolnem pregledu živine in živalskih proizvodov enakovredna pravilom iz Uredbe (EGS) št. 2092/91.
(4) Preučitev je tudi pokazala, da pravila Češke republike v zvezi s proizvodi, ki imajo ali bodo imeli oznake o preusmeritvi niso enakovredna pravilom iz Uredbe (EGS) št. 2092/91 glede proizvodov, ki vsebujejo več kakor eno sestavino kmetijskega izvora. Ti proizvodi zato niso zajeti v tej uredbi.
(5) Ukrepi, predvideni s to uredbo, so v skladu z mnenjem odbora iz člena 14 Uredbe (EGS) št. 2092/91 -
SPREJELA NASLEDNJO UREDBO:
Člen 1
Del Priloge k Uredbi (EGS) št. 94/92 o Češki republiki se nadomesti z besedilom iz Priloge k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. decembra 2001

Labels: 3
18
6